**Context**

Audierea copilului în cadrul procesului penal este una dintre procedurile ce completează imaginea generală a infracțiunii comise împotriva copilului, alături de declarațiile și dovezile acumulate în procesul de efectuare a urmăririi penale. La această etapă, este foarte important să fie întreprinse toate măsurile pentru a proteja copiii împotriva riscului unei traumatizări repetate.

Republica Moldova a prevăzut în legislația procesual penală (articolul 1101 din Codul de Procedură Penală) că, copilului victimă/martor al infracțiunii de violență în familie, abuz sexual, trafic de copii urmează a fi audiat în condiții speciale, prin intermediul unui intervievator calificat. Codul de procedură penală prevede nemijlocit instituția intervievatorului, definindu-l ca fiind persoană invitată într-un proces penal de către organul competent pentru a intermedia audierea minorului victimă/martor al infracțiunii în condițiile art. 1101. În calitate de intervievator sunt implicate persoane care au studii juridice sau în domeniul psihologiei, special instruite pentru această sarcină.

Rolul intervievatorului este de a adapta procedurile judiciare formale la particularitățile de vârstă și la specificul copiilor audiați. De regulă, intervievatorului participă la audierea copiilor care au fost abuzați sexual, au fost supuși violenței sau au fost traficați.

Cu toate că, la moment nu există un cadru de reglementare a activității intervievatorului, care să abordeze, inclusiv aspectul de certificare și consolidare a capacităților profesionale ale intervievatorilor, obligația statului de a instrui această categorie de specialiști se desprinde din ratificarea Convențiilor internaționale în materie (CRC, Convenția Lanzarote, etc.). În plus, instruirea intervievatorului este o obligație care decurge din prevederile codului de procedură penală, unde se menționează că acesta urmează să fie special instruit pentru această sarcină (art. 6). Mai mult ca atât, angajamentul statului de a asigura instruirea inițială și continuă a intervievatorilor de către INJ în colaborare cu organizațiile societății civile este prevăzută și în Planul național de acțiuni în domeniul drepturilor omului pentru (Obiectivului II, ținta strategică B (respectarea drepturilor copiilor victime ale infracțiunilor) pct. 1.3 din anii 2018–2022 aprobat prin H.G. nr. 89/18).

În acest context, Centrul Național de Prevenire a Abuzului față de Copii în parteneriat cu UNICEF Moldova anunță lansarea unui program de pregătire profesională și certificare a intervievatorilor. Instruirea va avea loc în cadrul proiectului *„Sprijin pentru asistența integrată a copiilor martori și victime ale infracțiunilor din Republica Moldova”,* implementat cu suportul financiar al UNICEF Moldova.

**Concept**

Programul va fi livrat de 2 experți naționali, intervievatori certificați, absolvenți ai programului PROMISE, cu practică vastă în audierea copiilor victime/martori ai infracțiunilor în cadrul Centrului de asistență psihosocială a copilului și familiei „Amicul”/CNPAC.

Instruirea se va realiza în limba româna, va dura pe parcursul a 4 luni și va include componente teoretice și practice, supervizare și mentorat.

Instruirea se va realiza în mai multe etape obligatorii, după cum urmează:

|  |  |  |  |
| --- | --- | --- | --- |
| **Nr.** | **Activitate**  | **Perioada**  | **Durata**  |
| 1. | Autoinstruirea pe platformă de instruire la distanță  | Primele 2 săptămâni din martie | 16 ore |
| 2. | 4 sesiuni online moderate de formatori | Martie - aprilie  | 16 ore |
| 3.  | 3 sesiuni față în față simulări moderate de formatori  | Aprilie  | 24 ore  |
| 4. | Lucru individual teoretic și practic (realizarea a 3 audieri) | Aprilie - mai  | 48 ore |
| 5. | Ședințe de supervizare și mentorat  | aprilie-iunie | 16 ore |

**Condiții de participare**

Persoanele care sunt interesate să aplice pentru acest program, trebuie să întrunească următoarele condiții:

* să aibă studii juridice sau psihologice;
* să fie implicate, *de facto*, în procedura de audiere a copiilor victime/martori ai infracțiunilor sau să aibă o astfel de atribuție menționată în fișa postului;
* să activeze în unul din următoarele raioane: **Comrat, Ceadâr-Lunga, Vulcănești, Cahul, Leova, Cimişlia, Basarabeasca, Cantemir, Taraclia**;
* să fie motivate de a activa ulterior în calitate de intervievator;
* să aibă acordul scris al conducătorului instituției în care activează pentru a participa la programul complet de instruire;
* să fie dispuse de a semna un angajament de urmare a programului până la final.

**Modalități de depunere a dosarului**

Pentru a se înscrie în concurs, doritorii sunt invitați să transmită dosarul de participare până în data de **9 martie 2022**, la email-ul office@cnpac.md cu subiectul ***Concurs intervievatori***.

Dosarul va conține toate documentele enumerate mai jos:

1. Formularul completat și semnat;
2. Copia diplomei de licență, care atestă obținerea specializării în unul din domeniile solicitate;
3. Acordul scris al conducătorului instituției în care activează pentru a participa la programul complet de instruire (formă liberă).

**Certificare**

Pentru a promova cursul și a obține certificatul, participanții trebuie să parcurgă integral tot conținutul teoretic și să finalizeze activitatea practică. Este admisă o singură absență de la cursul teoretic. Totodată, aceste sesiuni nu pot fi înregistrare și în cazul absenței, participantul nu va avea posibilitate de a recupera materialul predat.

**Selectarea participanților**

Participanții vor fi selectați de o comisie special constituită în acest sens. Membrii comisiei, vor examina dosarele depuse și vor desfășura interviuri cu potențialii candidați. În rezultatul acestui exercițiu, vor fi selectați 10 candidați care vor întruni condițiile de participare la program, ținând cont de experiența relevantă. O atenție deosebită va fi acordată motivației persoanele a candidaților.

Lista participanților selectați va fi anunțată **după 14 martie 2022.**

**Formular de aplicare pentru**

**Instruirea profesioniștilor care sunt implicați în procedura de audiere a copiilor victime/martori ai infracțiunilor sau a celor care au o astfel de atribuție în fișa postului.**

*A se completa și expedia până la data* ***de 21 februarie 2022****, la adresa de email* *office@cnpac.md*

|  |
| --- |
| 1. **Date generale**
 |
| **Nume, prenume** | **Data, luna, anul nașterii** |
| **Localitatea:** | **Telefon:** | **Email:** |

|  |
| --- |
| 1. **Organizația/Instituția în care activități**
 |
| **Denumirea organizației/instituției** |  |

|  |
| --- |
| 1. **Educație/Studiile pe care le aveți**
 |
| **Perioada** | **Instituția, facultatea**  | **Specialitatea obținută**  |
|  |  |  |

|  |
| --- |
| 1. **Experiență în calitate de intervievator (după caz indicați nr. de audieri facilitate)**
 |
|  |

|  |
| --- |
| 1. **De ce doriți să participați la programul de instruire în calitate de intervievatori motivarea personală (minim 400 caractere - maxim 500)**
 |
|  |

\*Acest formular de aplicare reprezintă un angajament de participare la toate sesiunile programului de formare.

\* A se anexa acordul scris al conducătorului instituției în care activează pentru a participa la programul complet de instruire (formă liberă)

\* A se anexa copia diplomei

**Data Semnătura**